《又次韵张御史鹏飞》
元代·方回

休致衰年暗自惊，閒呼张丈唤殷兄。
马尘往往逢新贵，鸥梦依依忆旧盟。
洛社绘图惭九老，汉庭绵蕝付诸生。
绣衣御史烦推毂，我有蓑衣永不更。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。